stanford-oval/wikipedia huggingface dataset:
קאמל קייס

קאמל קייס נקרא על שם ה"דבשת" של האות הגדולה הבולטת שלו, בדומה לדבשת של גמל
קאמל קייס (לעיתים מסוגנן כ-camelCase או CamelCase) הוא הנוהג של כתיבת ביטויים באנגלית ללא רווחים או סימני פיסוק, כאשר נעשה שימוש באות גדולה להפרדה בין מילים. דוגמאות ידועות כוללות את המותגים "iPhone" ו-"eBay". הכתיב משמש לפעמים גם בשמות משתמש מקוונים כגון "johnSmith", וכדי להפוך שמות דומיינים מרובי מילים לקריאים יותר, למשל בקידום "EasyWidgetCompany.com".
קאמל קייס משמש לעיתים קרובות כמוסכמה בבחירת שמות בתכנות, אך קיימות מוסכמות שונות בנוגע לשאלה האם האות הראשונה צריכה גם היא להיות אות גדולה. יש סגנונות תכנות שמעדיפים קאמל קייס עם האות הראשונה באותיות גדולות, אחרים לא. כאשר גם האות הראשונה גדולה, הכתיב מכונה גם פסקל קייס, שכן כך מקובל לכתוב בשפת התכנות פסקל. במאמר זה הכתיב יכונה קאמל קייס עליון, לעומת קאמל קייס תחתון בו האות הראשונה היא אות קטנה. ישנם אנשים וארגונים, למשל מיקרוסופט, המשתמשים במונח קאמל קייס באופן בלעדי עבור קאמל קייס תחתון, ומשתמשים במונח פסקל קייס עבור קאמל קייס עליון.
קאמל קייס נבדל מאותיות גדולות של כותרת, שכוללת את כל המילים באותיות רישיות, שכן כותרת שומרת על הרווחים. קאמל קייס נבדל גם מצורת הכתיבה Tall Man, המשתמשת באותיות רישיות כדי להדגיש את ההבדלים בין שמות מוצרים בעלי מראה דומה, כגון "predniSONE" ו-"predniSOLONE". קאמל קייס נבדל גם מ"נחש קייס", המשתמש בקו תחתון המשולב באותיות קטנות (לעיתים האות הראשונה גדולה). שילוב של קאמל קייס ונחש קייס (כך: Written_Like_This) הומלץ במדריך הסגנון של שפת התכנות עדה משנת 1995.
וריאציות ומילים נרדפות

המופע המוקדם ביותר של המונח "InterCaps" ב-Usenet הוא בפוסט באפריל 1990 לקבוצת alt.folklore.computers מאת אבי רפופורט. השימוש המוקדם ביותר בשם "קאמל קייס" היה ב-1995, בפוסט של ניוטון לאב. לאב התייחס לכך בהמשך: "עם הופעתן של שפות תכנות שיש להן סוגים של מבנים כאלה, הגיבנת של הסגנון גרמה לי לקרוא לזה HumpyCase בהתחלה, לפני שעברתי ל-CamelCase. קראתי לזה CamelCase במשך שנים... הציטוט למעלה היה רק הפעם הראשונה שהשתמשתי בשם ב-USENET."
שימוש מסורתי בשפה טבעית > בצירופי מילים

השימוש באותיות רישיות באמצע מילה כמוסכמה באיות הרגיל של טקסטים יומיומיים הוא נדיר, אך הוא משמש בשפות מסוימות כפתרון לבעיות מסוימות המתעוררות כאשר משולבות שתי מילים.
באיטלקית, כינויים יכולים להיות סיומות לפעלים, ומכיוון שצורת הכבוד של כינויים בגוף שני באותיות גדולות, זה יכול לייצר משפט כמו non ho trovato il tempo di risponderLe ("לא מצאתי זמן לענות לך" - שבו Le פירושו "בשבילך").
בגרמנית, האות המדיאלית I, הנקראת Binnen-I, משמשת לפעמים במילה כמו StudentInnen ("סטודנטים") כדי לציין שגם Studenten ("סטודנטים גברים") וגם Studentinnen ("סטודנטיות") נכללים בו-זמנית. עם זאת, שימוש באותיות רישיות באמצע המילה אינו תואם את הכתיב הגרמני מלבד שמות פרטיים כמו מקדונלד; הדוגמה הקודמת יכולה להיכתב בצורה תקנית באמצעות סוגריים בתור Student(inn)en, בדומה ל"congress(wo)men" באנגלית.
באירית משתמשים בקאמל קייס כאשר קידומת נטייה מחוברת לשם עצם פרטי, למשל i nGaillimh ("בגולווי"), an tAlbanach ("האדם הסקוטי"), go hÉirinn ("לאירלנד"). בכתיב הגאלי הסקוטי העדכני, הוכנס מקף: an t-Albannach.
מוסכמה זו משמשת גם מספר שפות בנטו כתובות (למשל isiZulu, "שפת זולו") וכמה שפות ילידיות של מקסיקו (למשל Nahuatl, Totonacan, Mixe - Zoque וכמה שפות אוטו-מנגואיות).
בהולנדית, בעת שימוש באותיות רישיות בדיגרף ij, הן האות I והן האות J נכתבות באותיות רישיות, למשל בשם המדינה IJsland ("איסלנד").
באנגלית, אותיות רישיות באמצע מילה נמצאות בדרך כלל רק בשמות. למשל בשמות סקוטיים או איריים מהצורה "Mac-" או "Mc-", כאשר למשל MacDonald, McDonald, and Macdonald הם גרסאות איות נפוצות לאותו שם, ובשמות אנגלו-נורמנים המתחילים ב-"פיץ - ", למשל, FitzGerald,Fitzgerald.
במדריך הסגנון האנגלי The King's English, שפורסם לראשונה ב-1906, הנרי פולר ופרנסיס פולר הציעו להשתמש באותיות רישיות במילים מורכבות משולשות שבהן מקפים יגרמו לעמימות - הדוגמאות שהם נותנים הן KingMark-like (בניגוד ל-King Mark-like) ו-Anglo-SouthAmerican (לעומת Anglo-South American). עם זאת, הם תיארו את המערכת כ"שונה באופן חסר תקווה מהשימוש בהווה".
שימוש מסורתי בשפה טבעית > בתעתיקים

בתעתיק מדעי של שפות הכתובות בכתבים אחרים, משתמשים באותיות רישיות באמצע מילה במצבים שונים. לדוגמה, בעברית מתועתקת ללטינית, ha'Ivri פירושו "האדם העברי" או "היהודי" ו-b'Yerushalayim פירושו "בירושלים". בשמות פרטיים טיבטים כמו rLobsang, ה-"r" מייצג סימן קידומת שבכתב המקורי מתפקד כסמן טון ולא כאות רגילה. דוגמה נוספת היא tsIurku, תעתיק לטיני של המונח הצ'צ'ני לאבן חיצונית במגדלי ההגנה האופייניים לימי הביניים של צ'צ'ניה ואיגושטיה; האות I אינה אות גדולה אלא מציינת פונמה נבדלת מזו המתועתקת כ"i".
שימוש מסורתי בשפה טבעית > בקיצורים

בדרך כלל משתמשים בקאמל קייס בקיצורים כדי לשקף את האותיות הגדולות שיהיו למילים כשהן נכתבות במלואן, למשל בתארים האקדמיים PhD או BSc. דוגמה עדכנית יותר היא NaNoWriMo, קיצור של National Novel Writing Month. בגרמנית, שמות החוקים מקוצרים באמצעות אותיות רישיות מוטבעות, למשל StGB עבור Strafgesetzbuch (חוק פלילי), PatG עבור Patentgesetz (חוק הפטנטים), BVerfG עבור Bundesverfassungsgericht ( בית משפט חוקתי פדרלי ), או GmbH הנפוץ עבור Gesellschaft mit beschränkter Haftung (חברה מוגבלת פרטית). בצרפתית, ראשי תיבות של קאמל קייס כמו OuLiPo (1960) הועדפו במשך זמן מה כחלופה לראשי תיבות.
קאמל קייס משמשת לעיתים קרובות כדי לתעתק ראשי תיבות לאלפבית כאשר שתי אותיות נדרשות לייצג תו בודד של האלפבית המקורי, למשל, DShK מ - ДШК קירילי (האות האמצעית נהגית כמו ש עברית).
היסטוריה של שימוש טכני מודרני > נוסחאות כימיות

השימוש השיטתי והנפוץ הראשון בקאמל קייס למטרות טכניות היה הסימון לנוסחאות כימיות שהומצא על ידי הכימאי השוודי ינס יאקוב ברצליוס ב-1813. כדי להחליף את שלל מוסכמות השמות והסמלים ששימשו כימאים עד לאותה תקופה, הוא הציע לציין כל יסוד כימי בסמל של אות אחת או שתיים, כשהראשונה היא אות גדולה. השימוש באותיות גדולות איפשר לכתוב נוסחאות כמו "NaCl" (מלח בישול) ללא רווחים ועדיין לנתח ללא עמימות.
המערכת של ברצליוס ממשיכה להיות בשימוש, מתוגברת בסמלים בני שלוש אותיות כמו " Uue " עבור יסודות לא מאושרים או לא ידועים וקיצורים של כמה תחליפים נפוצים (במיוחד בתחום הכימיה האורגנית, למשל " Et " עבור "אתיל-"). הרחבות נוספות בוצעו כדי לתאר את רצפי חומצות האמינו של חלבונים ותחומים דומים אחרים.
היסטוריה של שימוש טכני מודרני > שימוש מוקדם בסימנים מסחריים

מאז תחילת המאה ה-20, נעשה שימוש בקאמל קייס מדי פעם עבור שמות ארגוניים וסימני מסחר של מוצרים, כגון:
DryIce Corporation (1925) שיווקה את הצורה המוצקה של פחמן דו-חמצני (CO 2 ) כ"קרח יבש", מה שהוביל לשמה.
CinemaScope ו-VistaVision, פורמטים מתחרים של סרטים במסך רחב (1953)
ShopKo (1962), חנויות קמעונאיות, שמאוחר יותר שונה לשם Shopko
MisteRogers Neighborhood, סדרת הטלוויזיה הנקראת גם Mister Rogers' Neighborhood (1968)
ChemGrass (1965), מאוחר יותר שונה שם לאסטרוטורף (1967)
ConAgra (1971), לשעבר Consolidated Mills
MasterCraft (1968), יצרנית סירות ספורט
AeroVironment (1971)
PolyGram (1972), לשעבר קבוצת גרמופון-פיליפס
United HealthCare (1977)
MasterCard (1979), לשעבר מאסטר צ'ארג'
SportsCenter (1979)
היסטוריה של שימוש טכני מודרני > תכנות

בשנות ה-70 וה-80, אומצה הכתיבה בקאמל קייס כמוסכמה לכתיבת שמות סטנדרטית או אלטרנטיבית למזהים מרובי מילים במספר שפות תכנות. מקורה המדויק של המוסכמה בתכנות מחשבים אינו ידוע. הליכי ועידה משנת 1954  התייחסו מדי פעם למערכת ה-Speedcoding של יבמ כ"SpeedCo". המאמר של כריסטופר סטרצ'י על GPM (1965),  מציג תוכנית הכוללת כמה מזהי קאמל קייס, כולל " NextCh " ו-" WriteSymbol ".
לא ניתן להשתמש במזהים תיאוריים של מספר מילים עם רווחים כגון end of file או char table ברוב שפות התכנות, מכיוון שהרווחים בין המילים ינותחו כמפרידים בין המזהים. החלופה של חיבור המילים יחד כמו ב - endoffile או chartable קשה להבנה ועשויה להטעות; לדוגמה, chartable היא מילה באנגלית (ניתן לרישום), בעוד ש-charTable פירושו טבלה של chars.
כמה שפות תכנות מוקדמות, בפרט Lisp (1958) ו-COBOL (1959), התמודדו עם בעיה זו על ידי מתן אפשרות להשתמש במקף ("-") בין מילים של מזהים מורכבים, כמו ב-"END-OF-FILE": ב-Lisp מכיוון שמנתח Lisp לא יתייחס למקף באמצע סמל כאל אופרטור חיסור וב-COBOL מכיוון שהאופרטורים שלו היו מילים בודדות באנגלית. מוסכמה זו נשארת בשימוש בשפות אלו, והיא נפוצה גם בשמות תוכניות המוזנים בשורת הפקודה, למשל ב-Unix.
עם זאת, פתרון זה לא התאים לשפות בעלות אוריינטציה מתמטית כגון FORTRAN (1955) ו-ALGOL (1958), שהשתמשו במקף כאופרטור חיסור. FORTRAN התעלמה לחלוטין מרווחים, כך שמתכנתים יכלו להשתמש ברווחים מוטבעים בשמות משתנים. עם זאת, תכונה זו לא הייתה שימושית במיוחד מכיוון שהגרסאות המוקדמות של השפה הגבילו מזהים ללא יותר משישה תווים.
בכרטיסים מנוקבים נפוצים של אותה תקופה היו רק אותיות גדולות, ללא שום תווים נוספים, מה שהחמיר את הבעיה של כתיבת קוד קריא. רק בסוף שנות ה-60 האימוץ הנרחב של ערכת התווים ASCII הפך הן את האותיות הקטנות והן את התו קו תחתון _ לזמינים לכלל העולם. שפות מסוימות, בעיקר C, אימצו מיד קווים תחתונים כמפרידי מילים, ומזהים כגון end_of_file עדיין נפוצים בתוכניות וספריות C (כמו גם בשפות מאוחרות יותר המושפעות מ-C, כגון Perl ו-Python). עם זאת, חלק מהשפות והמתכנתים בחרו להימנע מקווים תחתונים - בין השאר כדי למנוע בלבול בינם לבין רווח - ואימצו במקום זאת את הכתיבה בקאמל קייס.
היסטוריה של שימוש טכני מודרני > חברות ומוצרי מחשבים

קאמל קייס שימש בשמות חברות המחשבים והמותגים המסחריים שלהן מאז סוף שנות ה-70 - מגמה שנמשכת עד היום:
(1977) CompuServe
(1978) WordStar
(1979) VisiCalc
(1982) MicroProse, WordPerfect
(1983) NetWare
(1984) LaserJet, MacWorks, PostScript
(1985) PageMaker
(1987) ClarisWorks, HyperCard, PowerPoint
(1990) WorldWideWeb (דפדפן האינטרנט הראשון), מאוחר יותר שונה שמו ל-Nexus
שימוש נוכחי במחשוב > תכנות וקידוד

השימוש בקאמל קייס עבור מזהים המורכבים ממספר מילים מומלץ על פי הנחיות סגנון הקידוד של ארגונים רבים ופרויקטי תוכנה. עבור שפות מסוימות (כגון Mesa, Pascal, Modula, Java ו-.NET) נוהג זה מומלץ על ידי מפתחי השפה או על ידי מדריכים רשמיים ולכן הפך לחלק מ"תרבות השפה".
הנחיות סגנון מבחינות לעיתים קרובות בין קאמל קייס עליון לתחתון, ובדרך כלל מציינים באיזה סוג יש להשתמש עבור סוגים ספציפיים של ישויות: משתנים, שדות, שגרות, פונקציות, תתי שגרות, טיפוסי נתונים וכו'. כללים אלה נתמכים לפעמים על ידי כלי ניתוח סטטי הבודקים קוד מקור לעמידה בכללים.
בשפות העיקריות בבניית אתרים, HTML ו-CSS, קיימת התעלמות חלקית מסוג האות, מה שיכול לגרום לבאג כאשר שמות שונים נכתבו עם אותן אותיות ובהבדל של אות גדולה בלבד. לכן בשפות אלה מקובל להפריד בין מילים באמצעות מקף. לעומת זאת בשפה העיקרית לתכנות אתרים, JavaScript, המקף אינו תו חוקי בשמות ויתפרש כפעולת חיסור ולכן פותחה האפשרות לגשת באמצעות גרסת קאמל קייס למאפיינים שמופרדים ב-CSS באמצעות מקף, למשל: background-color יכול להופיע בקוד ג'אווהסקריפט כ-backgroundColor.
בגרסה המקורית של ויקי שנכתבה על ידי וורד קנינגהם, קאמל קייס שימש ליצירת קישורים בין דפי ויקי. היסטורית גם בוויקיפדיה היה שימוש בקאמל קייס ליצירת קישורים אך כבר בשלב מוקדם בוצע מעבר ליצירת קישורים מפורשת באמצעות סוגריים מרובעים כפולים.
שימוש נוכחי במחשוב > שימושים אחרים

האשטאגים, במיוחד ארוכים, משתמשים לעיתים קרובות בקאמל קייס כדי לשמור על קריאות (למשל קל יותר לקרוא #CollegeStudentProblems מאשר #collegestudentproblems).
הערות שוליים

↑  "Naming Conventions". Scala. נבדק ב-5 בדצמבר 2012. {{cite web}}:  (עזרה)
1 2  "Capitalization Styles - .NET Framework 1.1". נבדק ב-5 בדצמבר 2012. {{cite web}}:  (עזרה)
↑  "Camel Case". נבדק ב-10 במרץ 2016. {{cite web}}:  (עזרה)
↑  "Ada 95 Quality and Style Guide". באוקטובר 1995. Section 3.1.3. נבדק ב-25 בינואר 2020. {{cite web}}:  (עזרה)
↑  Newton Love (12 בספטמבר 1995). "I'm happy again! – comp.os.os2.advocacy | Google Groups". Groups.google.com. נבדק ב-23 במאי 2009. {{cite web}}:  (עזרה)
↑  Newton Love(הקישור אינו פעיל, January 2017)
↑  Richtiges und gutes Deutsch: Das Wörterbuch der sprachlichen Zweifelsfälle. Duden (בגרמנית). Vol. 9 (7th ed.). Mannheim: Bibliographisches Institut. 2011. p. 418. ISBN 978-3411040971.
↑  Fowler, Henry W.; Fowler, Francis G. (1908). "Chapter IV. Punctuation – Hyphens". The King's English (2nd ed.). Oxford. אורכב מ-המקור ב-31 בדצמבר 2009. נבדק ב-19 בדצמבר 2009. {{cite book}}:  (עזרה)
↑  Jöns Jacob Berzelius (1813). Essay on the Cause of Chemical Proportions and on Some Circumstances Relating to Them: Together with a Short and Easy Method of Expressing Them. Annals of Philosophy 2, 443-454, 3, 51-52; (1814) 93-106, 244-255, 353-364.
↑  Henry M. Leicester & Herbert S. Klickstein, eds. 1952, A Source Book in Chemistry, 1400-1900 (Cambridge, MA: Harvard)
↑  The Trade-mark Reporter. United States Trademark Association. 1930. ISBN 1-59888-091-8.
↑  "Mister Rogers Neighborhood Season 1 (Episode 4)". נבדק ב-21 ביוני 2022. {{cite web}}:  (עזרה)
↑  "Our History". unitedhealthgroup.com. נבדק ב-2019-05-15.(הקישור אינו פעיל, August 2019)
↑  ""Resume of Session 8". Digital Computers: Advanced Coding Techniques. Summer Session 1954, Massachusetts Institute of Technology" (PDF). 1954. pp. 8–6. אורכב מ-המקור (PDF) ב-29 בפברואר 2012. נבדק ב-4 בינואר 2014. {{cite web}}:  (עזרה)
↑  Strachey, Christopher (באוקטובר 1965). "A General Purpose Macrogenerator". Computer Journal. 8 (3): 225–241. doi:10.1093/comjnl/8.3.225. {{cite journal}}:  (עזרה)
↑  HTML Living Standard — Last Updated 22 July 2022
 Syntax and basic data types
Can I use camelCase in CSS class names
Camel case in HTML tag attributes and jquery - doesn't work, why?
↑  what's the difference background-color and backgroundColor?, באתר Stack Overflow
↑  You Can Look It Up: The Wikipedia Story
פרימונט (קליפורניה)

פרימונט (באנגלית: Fremont) היא עיר במחוז אלמידה שבמדינת קליפורניה בארצות הברית. העיר שוכנת בדרום מזרח מפרץ סן פרנסיסקו, והיא הרביעית בגודלה בעמק הסיליקון.
נכון לשנת 2023, מתגוררים בעיר 230,504 תושבים. העיר הנה בעלת גיוון אתני ותרבותי רב, כמעט 50% מכלל תושביה אינם ילידי ארצות הברית.
העיר נקראת על שם החוקר והמדינאי האמריקאי ג'ון פרימונט.
העיר רואה בעצמה עיר של חדשנות אשר מטפחת אזורי תעסוקה מתקדמים לצד איכות חיים גבוהה לתושביה. בעיר ממוקם מטה הייצור של חברת טסלה אנרג'י לצד חברות מובילות נוספות.
ערים תאומות

פורטוגל הורטה, האיים האזוריים, פורטוגל
מקסיקו פוארטו פנסקו (אנ'), סונורה, מקסיקו
יפן פוקאיה (אנ'), קאנטו, יפן
הפיליפינים ליפה (אנ'), הפיליפינים
הודו ג'איפור, ראג'סטאן, הודו
שבטי קלאמת

|  אוכלוסייה |
| --- | --- |
 5,700
 ריכוזי אוכלוסייה עיקריים
 ארצות הברית ארצות הברית (אורגון אורגון)
 שפות
 קלאמת ואנגלית
 קבוצות אתניות קשורות
 קלאמת, מודק ויאהוסקין
 
שבטי קלאמת (באנגלית: Klamath Tribes), לשעבר שבט קלאמת האינדיאני של אורגון (Klamath Indian Tribe of Oregon) הם אומה אינדיאנית מוכרת פדרלית (אנ') המורכבת משלושה שבטים של עמים ילידים, אשר אכלסו באופן מסורתי את דרום אורגון וצפון קליפורניה בארצות הברית: הקלאמת, המודק והיאהוסקין. מקום מושבה של ממשלת שלושת השבטים הוא ביישוב צ'ילוקווין באורגון.
היסטוריה

בני הקלאמת האמינו באופן מסורתי (ועד היום) שכל דבר שמישהו צריך על מנת להתקיים ניתן על ידי "הבורא" בארצם העשירה שממזרח לרכס קסקייד. הם ראו הצלחה כגמול על מאמץ מוסרי, וכמו גם כמתן חסד רוחני; לפיכך, יעצו זקנים, "עבוד קשה כדי שאנשים יכבדו אותך".
במשך אלפי שנים, שרדו בני הקלאמת בהיותם חרוצים. במהלך החודשים של לילות החורף הארוכים, הם חיו על עתודות שאגרו מתקופות השפע. לקראת סוף מרץ, כשהאספקה הלכה והתמעטה, זינקו דגים גדולים במעלה הנהרות ויליאמסון, ספראג ולוסט (נהר). על הנהר ספראג, היכן ש"הבורא" (Gmok'am'c בשפת הקלאמת) החל לראשונה את המסורת, עדיין חוגגים בני הקלאמת את טקס החזרה של C'waam (מין הדג Deltistes luxatus (אנ')).
חבורות של בני קלאמת היו קשורות יחד בקשרי נאמנות ומשפחה. הם חיו לאורך ביצת העשב של קלאמאת מארש (Klamath Marsh), על גדות אגם אג'סני (אנ'), ליד שפך נהר ויליאמסון התחתון, על מפרץ פליקן, לצד הנהר לינק, ובאזורים הגבוהים של עמק הנהר ספראג.
המאפיין הייחודי ביותר של תרבות הקלאמת לפני המגע עם האירופאים, בהשוואה לחברות ילידים אחרות, היה תפיסת העושר האינדיבידואליסטית בניגוד לתפיסת העושר של הקהילה בלבד. בספרו "הילידים האמריקאים" טוען האנתרופולוג רוברט ספנסר (Robert Spencer) כי בקרב בני הקלאמת, "המטרה הבסיסית הייתה עושר והיוקרה שנבעה ממנו... החיפוש אחר העושר היה אינדיבידואלי. אנשים בעלי מוניטין 'טוב' עבדו כדי לייצר ולעשות ולשפר את מעמדם החברתי". ההיסטוריון פלוי פפר (Floy Pepper) טוען שזה גרם לבני הקלאמת להצליח יחסית במגע עם מתיישבים לבנים, מכיוון ש"בני הקלאמת קיבלו ברצון היבטים מסוימים של התרבות החדשה. לעבוד קשה, לצבור רכוש חומרי, ולהיות מעשי היו תכונות מוערכות בשני העולמות".
היסטוריה > מפגש עם המתיישבים הלבנים

בשנת 1826 היה פיטר אוגדן, צייד פרוות מחברת מפרץ הדסון, לאדם הלבן הראשון שתועד שביקר בשטחי בני הקלאמת. בשנת 1832 שהתה משלחת של ציידי פרוות של חברת מפרץ הדסון תחת הנהגתו של ג'ון וורק (אנ') בעמק אגם גוס (אנ'), והיומנים שלהם הזכירו את המעיינות החמים של האנטר (אנ'). משלחת וורק ביקרה באגמי וורנר (אנ') ובאגם אברט (אנ'), וחנתה ליד נחל קרוקד קריק (Crooked Creek) באזור צ'נדלר פארק (אנ') של ימינו. הם גם דיווחו שהותקפו על ידי אינדיאנים.
בשנת 1838 הכין המהנדס האמריקני קולונל ג'ון אברט (אנ') מפה הכוללת את אגמי וורנר ותוואי טבע אחרים, תוך שימוש במידע מציידי חברת מפרץ הדסון. בשנת 1843 הוביל ג'ון פרימונט משלחת שנתנה שם (שהוחלף) ל"אגם כריסמס" (אגם הארט).
היסטוריה > חוק שיקום קלאמת מ-1986

המודק המערבי הוחזר למעמד שבטי ב-15 במאי 1978. כמעט עשור לאחר מכן, באמצעות ההנהגה והחזון של אנשי קלאמת, ובסיועם של מנהיגי הקונגרס, אומץ חוק שיקום הקלאמת (Klamath Restoration Act) ב-1986, וביסס מחדש את קלאמת כמדינה ריבונית. אף על פי ששטחי הקרקע לא הוחזרו, קיבלו שבטי הקלאמת הוראה לחבר תוכנית להשבת עצמאות כלכלית. תוכנית העצמאות הכלכלית שלהם משקפת את המחויבות המתמשכת של שבטי קלאמת למלא תפקיד מרכזי בכלכלה המקומית.
היסטוריה > שמורת האינדיאנים קלאמת

שמורת האינדיאנים קלאמת של ימינו מורכבת משתים עשרה חלקות אדמה קטנות שאינן רצופות במחוז קלאמת. שברים אלה ממוקמים בדרך כלל בתוך ובסמוך לקהילות צ'ילוקווין וקלאמת פולס. שטח הקרקע הכולל שלהם הוא 1.248 קילומטרים רבועים. כפי שקורה בשבטים אינדיאנים רבים, כיום מתגוררים בשמורה מעט חברי שבטי קלאמת; מפקד האוכלוסין של שנת 2000 דיווח שרק תשעה אנשים התגוררו בשטחה, מתוכם חמישה אנשים לבנים.
היסטוריה > זכויות המים באגן קלאמת

בשנת 2001, מחלוקת מתמשכת על זכויות מים בין שבטי קלאמת, חקלאים באגן קלאמת ודייגים לאורך הנהר קלאמת התפרסמה בחדשות הלאומיות. הסכם שיקום אגן קלאמת (אנ'), שהיה בדיון מאז 2005, נחתם בסופו של דבר כחוק בפברואר 2010. כדי לשפר את דיג האלתית ואת כמות דגי האלתית, שבטי הקלאמת לוחצים להרוס סכרים בחלק העליון של הנהרות, מכיוון שהם צמצמו את כמות דגי האלתית.
על ידי חתימה על ההסכם עם הקלאמת משנת 1864, ויתר שבט קלאמת על 81,000 קילומטרים רבועים של אדמה, אך שמר על 8,100 קילומטרים רבועים, ואת הזכויות לדוג, לצוד, ללכוד ולאסוף מהקרקעות ומהמים כפי שעשו באופן מסורתי עבור מאות שנים.
כחלק ממאמץ לגרום להתבוללות הפסיק הקונגרס האמריקני בשנת 1954 את היחסים הפדרליים עם שבטי קלאמת, אך קבע בחוק הסיום של הקלאמת, "שום דבר ב[חוק] זה לא יבטל כל זכויות מים של השבט ושל חבריו. .. שום דבר ב[חוק] זה לא יבטל זכויות או הרשאות דיג כלשהן של השבט או חבריו הנהנים על פי האמנה הפדרלית".
מדינות קליפורניה ואורגון ניסו שתיהן לערער על זכויות המים של שבט קלאמת, אך נדחו. חקלאים מקומיים ניסו ללא הצלחה לתבוע זכויות מים בתביעות משפטיות ב-2001: איגוד משתמשי המים של קלאמת נגד פטרסון (Klamath Water Users Association v. Patterson) וקנדרה נגד ארצות הברית (Kandra v. United States) אך אלו הוכרעו לטובת זכותה של מחלקת הפנים לתת עדיפות לדיג שבטי בניהול ספיקות המים שלו וזכויות באגן קלאמת. בשנת 2002, השופט המחוזי של ארצות הברית, אוון מ. פאנר, פסק שזכותם של שבטי קלאמת למים קדמה לזכותם של צרכני מים שאינם שבטיים במשפט ארצות הברית נגד אדיאר (United States vs. Adair).
ממשל

שבטי קלאמת מנוהלים על ידי מועצת שבט שנבחרה באופן דמוקרטי, המכהנת בתקופת כהונה של שלוש שנים.
דמוגרפיה

ישנם למעלה מ-5,700 חברים רשומים בשבטי קלאמת, כאשר מטה ממשל השבט מרוכז במחוז קלאמת באורגון. רוב אדמות השבט חוסלו כשהקונגרס של ארצות הברית סיים את ההכרה הפדרלית ב-1954 במסגרת מדיניות ביטול שבטי האינדיאנים הכפויה שלו. כמה אדמות הוחזרו כשההכרה הוחזרה. הממשל השבטי מציע כיום שירותים בכל מחוז קלאמת.
כלכלה

שבטי קלמאת פתחו את קזינו Kla-Mo-Ya (השם הוא התחילית של שמות שלושת השבטים) בצ'ילוקווין באורגון בשנת 1997 על קרקע של 160 דונם לאורך הנהר ויליאמסון. השבט משתמש בהכנסות מהקזינו כדי לתמוך בממשל ובהשקעה לטובת השבט.
הערות שוליים

↑  Return of C’waam Annual Ceremony
1 2  "lakecountymuseum.com". lakecountymuseum.com. אורכב מ-המקור ב-18 באוגוסט 2007. {{cite web}}:  (עזרה)
↑  Klamath Tribal History
↑  Affairs, United States Bureau of Indian (22 ביולי 1881). "Annual Report of the Commissioner of Indian Affairs to the Secretary of the Interior". U.S. Government Printing Office – via Google Books. {{cite web}}:  (עזרה)
↑  Ruby, Robert H.; Brown, John Arthur (22 ביולי 1981). Indians of the Pacific Northwest: A History. University of Oklahoma Press. ISBN 9780806121130 – via Google Books. {{cite book}}:  (עזרה)
↑  "United States Congressional Serial Set". U.S. Government Printing Office. 22 ביולי 1886 – via Google Books. {{cite web}}:  (עזרה)
↑  "The Termination Era". Nativeamericannetroots.net.
↑  Donald L. Fixico, "Termination and Relocation - Federal Indian Policy, 1945-1960 (Albuquerque: University of New Mexico Press, 1969), p16
↑  "Public Law 95-281". Uscode.house.gov. 15 במאי 1978. {{cite web}}:  (עזרה)
↑  "The Klamath Tribes -Termination". אורכב מ-המקור ב-2015-03-21.
↑  "U.S. Society > Native Americans." US Diplomatic Mission to Germany.
1 2  Klamath Tribes' Water Rights
↑  Robert H. Ruby, John A. Brown, Cary C Collins, 	A Guide to the Indian Tribes of the Pacific Northwest, University of Oklahoma Press, 2013, ISBN 9780806189505
הסוכנות האינדיאנית של הקלאמת
מיקום שמורת האינדיאנים קלאמת
מפת שמורת האינדיאנים קלאמת
ההפגנות של שבטי הקלאמת לפירוק הסכרים על הנהר קלאמת
לואיס מרלו

| --- | --- |

 לידה:  13 ביוני 1966 (בן 58) מדריד, הקהילה האוטונומית של מדריד הקהילה האוטונומית של מדריד, ספרד ספרד
 שם לידה:  Luis María Larrañaga Merlo 
 מדינה:  ספרד 
 תקופת הפעילות:  מ-1985
 פרסים והוקרה:  פרס האקדמיה לטלוויזיה הספרדית, שני פרסי Fotogramas de Plata לשחקן התיאטרון הטוב ביותר, פרס איגוד השחקנים הספרדי, פרס פסטיבל הקולנוע באיסלנטיה
 פרופיל ב-IMDb
 
לואיס מריה לרניאגה מרלו (בספרדית:  Luis María Larrañaga Merlo) הוא שחקן ספרדי.
ביוגרפיה

מרלו נולד במדריד, למשפחה של שחקנים: שני הוריו – קרלוס לרניאגה ומריה לואיסה מרלו – הם שחקנים ספרדים מוכרים, וכך גם כל סביו. מרלו למד מחול במשך שנה ולאחר מכן למד לתואר במשחק. לאחר שסיים את לימודיו, בשנת 1985, קיבל את תפקידו הראשון – בהפקה של המחזה Salome של אוסקר ויילד. לאחר מכן התנסה במשחק בקולנוע ובשנות ה-80 המאוחרות שיחק במספר סרטים.
עיקר פרסומו של מרלו הגיע מתפקידיו בתיאטרון ובטלוויזיה, עליהם זכה בפרסים רבים. ברבות השנים נעשה מרלו לאחת מהפנים המוכרות ביותר בטלוויזיה הספרדית. מרלו שיחק בסדרות Aquí no hay quien viva, El internado, Hospital central – ששלושתן בין הסדרות הפופולריות ביותר בטלוויזיה הספרדית.
ב-Aquí no hay quien viva שיחק מרלו לצד שחקנים כמו מלנה אלטריו, מריבי בילבאו, מריה אדאנס ועוד. הדמות אותה שיחק מרלו הייתה מאוריסיו ("מאורי") הידאלגו – עיתונאי הומוסקסואל. קורותיו של מאורי בסדרה ליוו, בין השאר, את התקדמות זכויות הלהט"ב במדינה, כאשר הוא ובן-זוגו בסדרה היו מעוניינים להתחתן אך לא יכלו לעשות זו בתקופה לפני שאושרו נישואים חד-מיניים בספרד. בעונתהּ החמישית של הסדרה, לאחר ששונה החוק בספרד, השניים נישאו; השניים גם היו מעוניינים לאמץ ילד, והעלילה שעסקה בכך בסדרה (שזכתה לפופולריות עצומה), התרחשה כשברקע היה מאבק על אימוץ על ידי זוגות חד-מיניים במציאות; מרלו זכה על תפקידו זה בפרסים רבים. בנוסף, הסדרה עצמה קיבלה פרסים רבים וביניהם שלוש פעמים את פרס Gayo לסדרות המעלות תכנים להט"ביים. הסדרה שברה שיאים של רייטינג ונחשבת לאחת הסדרות המצליחות ביותר בהיסטוריה של הטלוויזיה הספרדית.
בשנת 2016 החל לשחק בסדרה La que se avecina, סדרת ההמשך של Aquí no hay quien viva לצד שחקנים רבים מהסדרה הקודמת כגון לולס לאון, פרננדו טחרו ועוד. מרלו משחק בסדרה את דמותו של ברונו קירוגה, פסנתרן מחונן ונוירוטי המתקשה להתמודד עם גירושיו מאשתו, ומפתח יחסי תלות עם הפסיכולוגית שלו.
טלוויזיה

| סדרות טלוויזיה> שנה | סדרות טלוויזיה> שם הסדרה | סדרות טלוויזיה> תפקיד | סדרות טלוויזיה> מספר פרקים | סדרות טלוויזיה> ערוץ |
| --- | --- | --- | --- | --- |
| 1986 | Turno de oficio | אסטבן | פרק אחד | ערוץ 2 הספרדי |
| 1989 | El olivar de Atocha | רמון | שני פרקים | ערוץ 1 הספרדי |
| 1994 | Compuesta y sin novio | חואנחו | 13 פרקים | אנטנה 3 |
| 1994–1997 | Canguros | מיקי | שלושה פרקים | אנטנה 3 |
| 1994 | Los ladrones van a la oficina | אדון | פרק אחד | אנטנה 3 |
| 1996 | Función de noche | קניגולה | פרק אחד |  |
| 1997 | La casa de los líos | נאצ'ו | שלושה פרקים | אנטנה 3 |
| 1998 | Señor alcalde | דני הררה | 18 פרקים | טלסינקו |
| 1998–1999 | Una de dos | גיירמו השלישי | 19 פרקים | Telefe |
| 2000–2001 | Abierto 24 horas | פולו | 32 פרקים | אנטנה 3 |
| 2001 | Siete vidas | מתאו | פרק אחד | טלסינקו |
| 2001 | Hospital Central | אניבל גונסאלס דה לאנדו | פרק אחד | טלסינקו |
| 2003–2006 | Aquí no hay quien viva | מאוריסיו ("מאורי") הידאלגו | 91 פרקים | אנטנה 3 |
| 2003 | London Street | אדולפו | ארבעה פרקים | אנטנה 3 |
| 2008–2009 | Lo que surja | מר חימנו | שני פרקים | סדרת אינטרנט |
| 2007–2010 | אל אינטרנאדו | סמואל אספי לאזרו / הקטור דה לה וגה | 55 פרקים | אנטנה 3 |
| 2016 – היום | La que se avecina | ברונו קירוגה לינארס | 53 פרקים (נכון ל-2021) | טלסינקו |